তিনি নিজেই আমডাঙার দায়িত্ব নিচ্ছেন। বহিছগাছির জনসভায় বললেন অভিষেক বন্দ্যোপাধ্যায়। আমডাঙায় অশান্তির দায় সম্পূর্ণ সিপিএমের উপরেই চাপালেন তিনি। আর বললেন, যে কোনও মুল্যে খুঁজে বার করা হবে জাকির বল্লুককে। সিপিএম অবশ্য তীব্র কটাক্ষ ছুড়ে দিয়েছে মুখ্যমন্ত্রীর ভাইপোর দিকে। ‘‘পুলিশ যত ছিল, হোর্ডিং-ব্যানার যতগুলো ছিল, অভিষেকের সভায় লোক ততগুলো ছিল না,’’— মন্তব্য সিপিএম বিধায়ক তন্ময় ভট্টাচার্যের।